# Styringsdokument for Aurehøj 2022/2023

Strategisk vil Aurehøj arbejde med følgende temaer det kommende skoleår:

**En bæredygtig og grøn skole:**
Vi arbejder med bæredygtighed og for at Aurehøj skal være en grøn skole. Både i forhold til bæredygtig dannelse af vores elever og med fokus på vores bygningsdrift. Affaldssortering udbygges og understøttes med mere fokus på elevadfærd.

* Aurehøj har i 2022 klimafolkemøde den 1. september, hvor alle årgange involveres hele dagen
* Vi skal forberede os til den nye lovgivning omkring affaldssortering. Herunder skal vi hjælpe eleverne til at anvende affaldssortering rigtigt samt understøtte en bevidsthed omkring forbrug, hvornår kan man genbruge plast, hvordan sparer vi på vores ressourcer
* Klima- og miljøudvalg arbejder det kommende år med ”Energi” med fokus på transport, el-forbrug, varme og vand
* Studierejse for alle medarbejdere med fokus på Verdensmål og bæredygtighed
* Udvikling af undervisningsforløb i dansk og naturgeografi – bæredygtighed ind i undervisningen i samarbejde med Middelfart og Alsund gymnasier, som derudover arbejder med fysik, biologi og samfundsfag. Projektet er finansieret af projektmidler fra Villumfonden

**Skolekultur:**

Vi har i forlængelse af Corona-nedlukninger arbejdet en del med trivsel på skolen. Det kommende år vil vi gerne sætte fokus på skolekultur og dannelse. Vi vil gerne sikre vores høje faglighed ved et generelt fokus på lektielæsning, aflevering af opgaver, reduktion af fysisk og skriftligt fravær og kultur i klasseværelset såvel som på skolens øvrige arealer.

Vi skal arbejde med skolekultur som et hel-skole-projekt, hvor alle ansatte, elever og forældre involveres

* Grundforløbets Netwerksarbejde har fokus på at klæde de nye 1g elever på i forhold til gymnasiet – forventninger til lektier, skriftlige afleveringer, noter osv.
* Særligt fokus på at nedbringe fravær fra ledelse og studievejledere
* Fokus på læringsmiljø frem for præstationsmiljø herunder arbejde med lektier, skriftlige opgaver og fastholdelse af faglighed og dannelse
* Læsefordybelse fastholdes i det kommende skoleår for at træne læsefærdigheder og hastighed
* Aurehøj skriver gentages fra januar til påske med fokus på forskellige skrivegenre
* PR-møder har fokus på Aurehøjs skolekultur, herunder karaktergivning, præstationskultur
* Fokus på kommunikation, lærere-elever, elever-elever, ledelse-elever/lærere
* Forældrekommunikation øges med hjemmesidedel og kvartalsvise nyhedsbreve
* Elevgruppe nedsættes for at lave plakat for ”god” adfærd i klasselokalerne – hvordan passer vi bedst på skolen, så her er rart at være
* Arbejde med alkoholkultur ved at gennemgå skolens alkoholpolitik sammen med elever og medarbejdere

**Skolens musikmiljø**

Aurehøjs lange tradition som musikgymnasium har skabt et engageret og kreativt musikmiljø. Et musikmiljø, som skal plejes og udvikles. Vi fortsætter arbejdet med den faglige udvikling af musik med fokus på den digitale side af musikken. Dertil kommer udvikling af netværk, som knytter Aurehøjs musikprofil til det omkringliggende musikmiljø.

* Udvikling af kompetencer til undervisning i faget ”Musik og lydproduktion” som vil kunne fungere som et supplement, hvor de musikelever, der i særlig grad interesserer sig for fx produktion kunne have mulighed for at fordybe sig i dette. Dertil kommer investering i udstyr.
* Workshop med SULKA for at give Aurehøjs elever et supplement til den frivillige musikundervisning
* Samarbejde lokalt – musikskoler, efterskoler og lokale folkeskoler